Cilok

Cilok atawa wancahan tina aci dicolok nyaéta kadaharan pituin wewengkon Sunda atawa Jawa Kulon. Dijieunna tina tipung aci nu biasana ditambahan ngango bumbu kacang atawa kécap sangkan leuwih nikmat rasana. Bentukna buleud kawas baso, biasana leuwih leutik tibatan baso. Ilaharna mah sok dieusian ku gajih atawa dadar endog nu dikeureutan laleutik. Ieu kadaharan dipikaresep ku barudak jeung kolot. Biasana nu ngajualna maké roda didodorong ngurilingan pakampungan atawa aya ogé nu matuh dina hiji tempat (jongko).

Jaman kiwari, aya deui istilah cilok gaul, nyaéta cilok nu eusina rupa-rupa, saperti abon, sosis, gajih, urat, endog puyuh, jepret jsb.

Cara nyieun 
Pikeun nyieun cilok téh urang kudu nyiapkeun sababaraha bahan saperti aci jeung tarigu. Nu tuluy digalokeun jeunng bungbu sejen, dibanjur ku cai ngagolak nepi ka bisa dibentuk. Geus kitu mah kari eusian ku rupa-rupa saperti gajih, abon, sosis jsb. Mun geus anggeus, tuluy cemplungkeun kanu cai nu geus meunang ngagolakkeun.

Tinggali 
 Cilor
 Cimol
 Cireng

Rujukan 
Kadaharan urang Sunda
Kadaharan tina aci